ધોરણ-૧૦ના વિદ્યાર્થીઓની આતુરતાનો આજે અંત આવ્યો હતો. રાજયના શિક્ષાણ બોર્ડ દ્વારા ધોરણ-૧૦નું પરીણામ સોમવારે જાહેર કરવામાં આવ્યુ હતુ. પોરબંદર જિલ્લાનું ૬ર.૮૧ ટકા જેવુ પરીણામ આવ્યુ છે. જેમાં ૧૮ જેટલા વિદ્યાર્થીઓએ A-1 ગ્રેડમાં સ્થાન મેળવ્યુ છે. જયારે A-2 માં ૧૭૩ જેટલા વિદ્યાર્થીઓનો સમાવેશ થયો છે. પોરબંદર જિલ્લાનું પરીણામ ગત વર્ષ કરતા પ ટકા ઊંચું આવ્યુ છે. સોમવાર સવારથી જ શાળા ખાતે વિદ્યાર્થીઓ પરીણામ લેવા માટે પહોચી ગયા હતા. જે વિદ્યાર્થીઓ પાસ થયા હતા. તેમના ચહેરા ઉપર ખુશી જોવા મળી હતી. જે વિદ્યાર્થીઓએ A-1 અને A-2 માં સ્થાન મેળવ્યુ છે તે વિદ્યાર્થીઓના પરીવારજનોમાં ખુશીનો માહોલ જોવા મળ્યો હતો. શાળા ખાતે શિક્ષાકોએ મીઠા મોઢા કરાવ્યા હતા તેમજ પુષ્પગુચ્છ આપી હતી. પોરબંદર શહેરની વાત કરીએ તો ગત વર્ષે પ૯.૮૯ ટકા પરીણામ આવ્યુ હતુ. જયારે આ વર્ષે ૬૪.૮૪ ટકા જેવુ પરીણામ આવ્યુ છે જિલ્લામાં સૈાથી ઊંચું પરીણામ ૭૯.૩પ ટકા અડવાણા કેન્દ્રનું છે. જયારે સૌથી નીચુ પરીણામ માધવપુર ૪૩.૬પ ટકા જેવુ આવ્યુ છે. પોરબંદર જિલ્લાનું પરિણામ ગત વર્ષની સરખામણીએ ભલે પાંચ ટકા ઊંચું આવ્યું હોય પરંતુ સૌરાષ્ટ્રભરના ૧ર જિલ્લામાં પોરબંદરનો પરિણામની દ્રષ્ટિએ છેલ્લો નંબર રહ્યો છે.